ଫୁଲବାଣୀ, ଜୁନ ୨୮ (ଲୋକାଲ ୱାୟାର) ଆୟବହିର୍ଭୂତ ସମ୍ପତ୍ତି ଠୁଳ ଅଭିଯୋଗରେ ଫୁଲବାଣୀ ପୈାରପାଳିକାର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ (ସିଇଓ) ଙ୍କ ଘରେ ଭିଜିଲାନ୍ସ ଚଢଉ କରିଥିବା ସ୍ଥାନୀୟ ଅଞ୍ଚଳର ଜଣେ ବରିଷ୍ଠ ଅଧିକାରୀ ଶୁକ୍ରବାର କହିଛନ୍ତି ।
ଆଜି ସକାଳୁ ପୈାରପାଳିକା ସିଇଓ ରାଧାମୋହନ ବେହେରାଙ୍କ ବାସଭବନ, ଅଫିସ ସମେତ ଅନ୍ୟ ପାଞ୍ଚଟି ସ୍ଥାନରେ ଭିଜିଲାନ୍ସ ଏକକାଳୀନ ଚଢଉ କରିଛି ।
ତାଙ୍କ ଘରୁ ଅନେକ ଗୁରୁତ୍ବପୂର୍ଣ୍ଣ ଦସ୍ତାବିଜ ଓ ସୁନାଗହଣା ମିଳିଥିବା ବେଳେ ସେଗୁଡ଼ିକର ମୂଲ୍ୟ ନିରୁପଣ କରିବା ସହ ଅଧିକ ଖୋଳତାଡ ଜାରି ରହିଛି ବୋଲି ସେ କହିଛନ୍ତି ।
ତେବେ ଅନ୍ୟ ଜଣେ ସରକାରୀ କର୍ମଚାରୀ ଅମରେଶ ପୋଢଙ୍କ ଘରେ ମଧ୍ୟ ଭିଜିଲାନ୍ସ ଚଢଉ ହୋଇଥିବା ସୂଚନା ମିଳିଛି ।
ଫୁଲବାଣୀ, ଜୁନ୍ ୨୫(ଲୋକାଲ ୱାୟାର): କନ୍ଧମାଳ ଜିଲ୍ଲା ବେଲଘର ଥାନାଞ୍ଚଳରେ ସୋମବାର ରାତି ଗ୍ୟାସ ଲିକରୁ ଅଗ୍ନିକାଣ୍ଡ ଘଟି ବାପା-ପୁଅ ଗୁରୁତର ଆହତ ହୋଇଥିବା ଡାକ୍ତରଖାନାରେ ଭର୍ତ୍ତି ହୋଇଥିବା ପରିବାର ପକ୍ଷରୁ ମଙ୍ଗଳବାର ସୂଚନା ଦିଆଯାଇଛି ।
ବେଲଘର ଥାନା ବଜାର ସାହିରେ ଗଞ୍ଜାମ ଜିଲ୍ଲା ଜଗନ୍ନାଥପ୍ରସାଦ ଗ୍ରାମର ରଘୁନାଥ ବେହେରା (୬୦) ଏକ ତେଜରାତି ଦୋକାନ କରି ସପରିବାର ରହୁଛନ୍ତି ।
ପତ୍ନୀ ଓ ଝିଅ ଏକ ଉତ୍ସବରେ ଯୋଗ ଦେବାକୁ ଗାଁକୁ ଯାଇଥିବା ବେଳେ ଗତକାଲି ରାତିରେ ଘରେ ରଘୁନାଥ ଓ ପୁଅ ପ୍ରଦୀପ ବେହେରା (୩୦) ଥିଲେ ।
ରାତିରେ ସେମାନେ ଶୋଇଥିବା ବେଳେ କୌଣସି କାରଣରୁ ଗ୍ୟାସ ଲିକ୍ ହୋଇଥିଲା ।
ମଧ୍ୟରାତ୍ରିରେ ବିଦ୍ୟୁତ ଚାଲି ଯିବାରୁ ପ୍ରତାପ ଡିବିରି ଲଗାଇବା କ୍ଷଣି ଅଗ୍ନିକାଣ୍ଡ ହୋଇ ବିକ୍ରି ପାଇଁ ଘରେ ଥିବା ପେଟ୍ରୋଲ ଓ ଡିଜେଲରେ ଲାଗି ଯାଇଥିଲା ।
ସ୍ଥାନୀୟ ଲୋକେ ନିଆଁକୁ ଆୟତ୍ତ କରି ଗୁରୁତର ବାପା-ପୁଅଙ୍କୁ ଫୁଲବାଣୀ ଡାକ୍ତରଖାନାରେ ଭର୍ତ୍ତି କରିଥିଲେ ।
ପରେ ସେମାନଙ୍କ ଅବସ୍ଥା ସଙ୍କଟାପନ୍ନ ହେବାରୁ ଭୁବନେଶ୍ୱରର ଏକ ଘରୋଇ ହସପିଟାଲକୁ ସ୍ଥାନାନ୍ତର କରାଯାଇଥିବା ପରିବାର ପକ୍ଷରୁ କୁହାଯାଇଛି ।
ଫୁଲବାଣୀ, ଜୁନ ୧୯(ଲୋକାଲ ୱାୟାର): କନ୍ଧମାଳ ଜିଲ୍ଲା ଫିରିଙ୍ଗିଆ ଥାନା ଅନ୍ତର୍ଗତ ଗେରୁପଡ଼ା ଗ୍ରାମରେ ବୁଧବାର ଭୋର୍ ସମୟରେ ଅଗ୍ନିକାଣ୍ଡ ଘଟି ଜଣେ ନାବାଳିକାଙ୍କ ମୃତ୍ୟୁ ହୋଇଥିବା ବେଳେ ୩ ଜଣ ଗୁରୁତର ଆହତ ହୋଇଥିବା ସ୍ଥାନୀୟ ପୁଲିସ ପ୍ରକାଶ କରିଛି ।
ଗ୍ରାମର ଅରୁଣ ବେହେରା କହିଛନ୍ତି ଯେ, ଭୋର୍ ପ୍ରାୟ ସାଢ଼େ ୩ଟା ବେଳେ ଘରର ଏକ ସୁଇଚ୍ ବୋର୍ଡରୁ ନିଆଁ ବାହାରି ଘର ସାରା ବ୍ୟାପି ଯାଇଥିଲା ।
ଏହା ଦେଖି ସେ ତୁରନ୍ତ ୬ ବର୍ଷର ପୁଅକୁ ଝରକା ବାଟେ ବାହାରକୁ ଠେଲି ଦେଇଥିଲେ ।
ଏହାପରେ ପତ୍ନୀ ଓ ଅନ୍ୟ ଦୁଇ ଝିଅଙ୍କୁ ନିଆଁରୁ ଉଦ୍ଧାର କରି ବାହାରକୁ ଆଣିଥିଲେ ।
ତେବେ ସମସ୍ତେ ନିଆଁ ଝାସରେ ଗୁରୁତର ହୋଇଥିଲେ । ସମସ୍ତଙ୍କୁ ଗ୍ରାମବାସୀଙ୍କ ସହାୟତାରେ ଫୁଲବାଣୀ ଡାକ୍ତରଖାନାରେ ଭର୍ତ୍ତି କରାଯାଇଥିଲା ।
କିନ୍ତୁ ଚିକିତ୍ସାଧୀନ ଅବସ୍ଥାରେ ୧୩ ବର୍ଷର ଝିଅର ଡାକ୍ତରଖାନରେ ମୃତ୍ୟୁ ହୋଇ ଯାଇଥିଲା ।
ପତ୍ନୀ ଓ ପୁଅ ଏବେ ଫୁଲବାଣୀ ଡାକ୍ତରଖାନାରେ ଚିକିତ୍ସିତ ହେଉଥିବା ବେଳେ ୧୫ ବର୍ଷର ଅନ୍ୟ ଝିଅଟି ଅଧିକ ଗୁରୁତର ଥିବାରୁ ତାକୁ ବ୍ରହ୍ମପୁର ସ୍ଥିତ ଏମକେସିଜି ମେଡିକାଲକୁ ସ୍ଥାନାନ୍ତର କରାଯାଇଛି ।
ଅଗ୍ନିକାଣ୍ଡ ଖବର ପାଇ ଅଗ୍ନିଶମ ବାହିନୀ ପହଞ୍ଚି ନିଆଁକୁ ଆୟତ କରିଥିଲେ ମଧ୍ୟ ଅଗ୍ନିକାଣ୍ଡର ନିର୍ଦ୍ଦିଷ୍ଟ କାରଣ ଜଣାପଡ଼ି ନାହିଁ ବୋଲି ଜଣେ ଅଧିକାରୀ କହିଛନ୍ତି ।
ଫୁଲବାଣୀ, ଜୁନ ୧୫(ଲୋକାଲ ୱାୟାର): କନ୍ଧମାଳ ଜିଲ୍ଲା ଦାରିଙ୍ଗିବାଡ଼ି ଅଞ୍ଚଳରେ ଏକ ଦେଶୀ ବନ୍ଧୁକ କାରଖାନା ଠାବ ହେବା ହୋଇଥିବା ସ୍ଥାନୀୟ ପୁଲିସ ଶନିବାର ସୂଚନା ଦେଇଛି ।
ଦାରିଙ୍ଗିବାଡ଼ି ଥାନା ଅନ୍ତର୍ଗତ ଦଣ୍ଡିମହା ଗ୍ରାମ ନିକଟ ଗୁଞ୍ଜିଟି ଜଙ୍ଗଲରେଏକ ଦେଖଶୀ ବନ୍ଧୁକ କାରଖାନା ଚାଲିଥିବା ସୂଚନା ପାଇ ପୁଲିସ ଚଢ଼ାଉ କରିଥିଲେ । ଚଢ଼ାଉ ବେଳେ ସେଠାରୁ ଟୁନା ପ୍ରଧାନ ନାମକ ବ୍ୟକ୍ତିକୁ ଗିରଫ କରାଯାଇଥିବା ବେଳେ ୨ ଜଣ ଫେରାର ହୋଇ ଯାଇଥିଲେ ।
ସେଠାରୁ ୩ଟି ଦେଶୀ ବନ୍ଧୁକ ଓ ବିପୁଳ ବନ୍ଧୁକ ତିଆରି ସାମଗ୍ରୀ ଜବତ କରାଯାଇଛି । ଘଟଣା ସମ୍ପର୍କରେ ଅଧିକ ତଦନ୍ତ ଜାରି ଥିବା ପୁଲିସ କହିଛି ।
ଫୁଲବାଣୀ, ମେ ୩୧ (ଲୋକାଲୱାୟାର) ଫୁଲବାଣୀ ଜିଲ୍ଲା ଖଜୁରିପଡ଼ା ଥାନା ଗାଡ଼ିଆପଡ଼ା ଠାରେ ଏକ ଯୁବକଙ୍କୁ ଜିଅନ୍ତା ଜାଳି ଦିଆଯାଇଥିବା ନେଇ ଥାନାରେ ଅଭିଯୋଗ ଦରଜ ହୋଇଥିବା ଜଣେ ପୁଲିସ ଅଧିକାରୀ ଗୁରୁବାର ସୂଚନା ଦେଇଛନ୍ତି ।
ସୂଚନା ଅନୁଯାୟୀ ଆକ୍ରମଣରେ ଶିକାର ହୋଇଥିବା ଯୁବକ ବାଇକରେ ଯାଉଥିବା ସମୟରେ କେହି ଜଣେ ଦୁର୍ବୃତ୍ତ ତାଙ୍କୁ ଆକ୍ରମଣ କରିଥିଲେ ।
ଆକ୍ରମଣ ପରେ ତାଙ୍କ ଶରୀରରେ ପେଟ୍ରୋଲ ଢାଳି ନିଆଁ ଲଗାଇ ଦିଆଯାଇଥିଲା ।
ଏଭଳି ଅଭାବନୀୟ କାଣ୍ଡ ପରେ ଦୁଇ ଅଭିଯୁକ୍ତ ଘଟଣାସ୍ଥଳ ରୁ ଫେରାର ହୋଇଯାଇଛନ୍ତି ।
ଖବର ପାଇ ଘଟଣାସ୍ଥଳରେ ପୋଲିସ ପହଞ୍ଚି ଯୁବକଙ୍କ ଶରୀରରୁ ନିଆଁ ଲିଭାଇବା ପରେ ଅର୍ଦ୍ଧଦଗ୍ଧ ଅବସ୍ଥାରେ ତାଙ୍କୁ ଭୁବନେଶ୍ୱର ମେଡ଼ିକାଲ ସ୍ଥାନାନ୍ତର କରିଛି ।
ଫୁଲବାଣୀ, ମେ ୨୧ (ଲୋକଲ ୱାୟାର): କନ୍ଧମାଳ ଜିଲ୍ଲା ଚକାପାଦ ବ୍ଲକର ବରୁଡ଼ିକିଆ ଗାଁରେ ମଙ୍ଗଳବାର ଦିନ ଘଟିଥିବା ବଜ୍ରାପାତରେ ଉଭୟ ବାପ ଓ ପୁଅ ଗୁରୁତର ଭାବେ ଆହତ ହୋଇଥÒବା ଜଣେ ପୁଲିସ ଅଧିକାରୀ କହିଛନ୍ତି ।
ଆହତ ବାପାର ନାମ ଲକ୍ଷ୍ମୀ ନାରାୟଣ ପୃଷ୍ଟି ଏବଂ ତାଙ୍କ ପୁଅର ନାମ ଅଜିତ । ବାପା-ପୁଅ ମିଶି ଜମିରେ କାମ କରୁଥିବା ବେଳେ ହଠାତ ବଜ୍ରାପାତ ହୋଇଥିଲା। ତେବେ ଦୁହିଁଙ୍କୁ ଗୁରୁତର ଅବସ୍ଥାରେ ଗ୍ରାମବାସୀ ଓ ପରିବାର ଲୋକ ଉଦ୍ଧାର କରି ଫୁଲବାଣୀ ଚିକିତ୍ସାଳୟରେ ଭର୍ତ୍ତି କରିଛନ୍ତି ।
ଫୁଲବାଣୀ,ମେ ୧୬(ଲୋକାଲ ୱାୟାର): କନ୍ଧମାଳ ପରି ଏକ ଅନୁନ୍ନତ ଜିଲ୍ଲାରେ ସର୍ବ ଶିକ୍ଷା ଅଭିଯାନରେ ଅତିରିକ୍ତ ଶ୍ରେଣୀଗୃହ ନିର୍ମାଣରେ ଅର୍ଥ ଆତ୍ମସାତ ମାମଲାର ବିଚାର କରି ଫୁଲବାଣୀର ସ୍ବତନ୍ତ୍ର ଭିଜିଲାନ୍ସ ଜଜ୍ ଗୁରୁବାର ଦିନ ଏକ ବିଦ୍ୟାଳୟର ଜଣେ ଅବସରପ୍ରାପ୍ତ ପ୍ରଧାନ ଶିକ୍ଷକ ଓ ତତ୍କାଳୀନ ଟେକ୍ନିକାଲ କନସଲଟାଣ୍ଟଙ୍କୁ ଜେଲ ଓ ଅର୍ଥଦଣ୍ଡରେ ଦଣ୍ଡିତ କରିଛନ୍ତି ।
ସର୍ବ ଶିକ୍ଷା ଅଭିଯାନ ଯୋଜନାରେ କନ୍ଧମାଳ ଜିଲ୍ଲା କେ ନୂଆଗାଁ ବ୍ଲକ ଅନ୍ତର୍ଗତ ଅସୁମାଦି ପ୍ରାଥମିକ ବିଦ୍ୟାଳୟର ଏକ ଅତିରିକ୍ତ ଶ୍ରେଣୀଗୃହ ନିର୍ମାଣ ପାଇଁ ବ୍ୟୟ ବରାଦ ହୋଇଥିଲା।
ତେବେ ନିର୍ମାଣ କାର୍ଯ୍ୟରେ ଅର୍ଥ ଆମିସାତ ନେଇ ବ୍ରହ୍ମପୁର ଭିଜିଲାନ୍ସ ଥାନାରେ ସେତେବେଳର ପ୍ରଧାନ ଶିକ୍ଷକ ବସନ୍ତ ମହାନ୍ତି ଓ ଜିଲ୍ଲା ସର୍ବ ଶିକ୍ଷା ଅଭିଯାନରେ ଟେକ୍ନିକାଲ କନସଲଟାଣ୍ଟ ତଥା ଏବେ ବ୍ରହ୍ମପୁର ଏନଏଚରେ ସହକାରୀ ଯନ୍ତ୍ରୀ ଭାବେ କାର୍ଯ୍ୟରତ ପୃଥ୍ବୀରାଜ ଲୋଙ୍କାଙ୍କ ବିରୋଧରେ ୨୦୧୧ ନଭେମ୍ବରରେ ଏକ ମାମଲା ରୁଜୁ ହୋଇଥିଲା।
ଭିଜିଲାନ୍ସ ପକ୍ଷରୁ ସେତେବେଳର ଇନ୍ସପେକ୍ଟର ତଥା ବର୍ତ୍ତମାନର ଡିଏସପି ସନ୍ତୋଷ ସାମନ୍ତରା ତଦନ୍ତ କରି ଅଭିଯୋଗ ଫର୍ଦ୍ଦ ଦାଖଲ କରିଥିଲେ ।
ଏହି ମାମଲାରେ ଉଭୟ ଦୋଷୀ ସାବ୍ୟସ୍ତ ହୋଇଛନ୍ତି।
ଅବସରପ୍ରାପ୍ତ ପ୍ରଧାନ ଶିକ୍ଷକ ମହାନ୍ତିଙ୍କୁ ୩ ବ॥ର୍ଷ ଜେଲ ଓ ୪୦ ହଜାର ଟଙ୍କା ଅର୍ଥଦଣ୍ଡରେ ଦଣ୍ଡିତ କରାଯାଇଛି। ଜରିମାନା ଅନାଦାୟେ ମହାନ୍ତିଙ୍କୁ ଅଧିକ ୧୫ ମାସ କାରାଦଣ୍ଡ ଭୋଗିବାକୁ ପଡିବ।
ସେହିପରି ସହକାରୀ ଯନ୍ତ୍ରୀ ଲେଙ୍କାଙ୍କ ୧ ବ॥ର୍ଷ ଜେଲ ଓ ୫ ହଜାର ଟଙ୍କା ଅର୍ଥଦଣ୍ଡରେ ଦଣ୍ଡିତ କରାଯାଇଛି ।
ଜରିମାନା ଅର୍ଥ ଅନାଦାୟେ ତାଙ୍କୁ ଅଧିକ ୩ ମାସ ଜେଲଦଣ୍ଡ ଭୋଗିବାକୁ ପଡିବ ବୋଲି ଏହି ଆଦେଶରେ ସ୍ପଷ୍ଟ କରାଯାଇଛି।
ଭିଜିଲାନ୍ସ ପକ୍ଷରୁ ଏହି ମାମଲାକୁ ସ୍ବତନ୍ତ୍ର ପିପି ସୁରେଶ ମହାପାତ୍ର ପରିଚାଳନା କରିଥିଲେ ।
ଫୁଲବାଣୀ, ଏପ୍ରିଲ ୨୨(ଲୋକାଲ ୱାୟାର): ଦ୍ୱିତୀୟ ପର୍ଯ୍ୟାୟ ଭୋଟ ଗ୍ରହଣ ପୂର୍ବ ଦିନ ନିର୍ବାଚନ କାର୍ଯ୍ୟରେ ଯାଉଥିବା ବେଳେ କନ୍ଧମାଳ ଜିଲ୍ଲା ଫିରିଙ୍ଗିଆ ବ୍ଲକ ଅଞ୍ଚଳରେ ନକ୍ସଲଙ୍କ ଗୁଳିରେ ପ୍ରାଣ ହରାଇଥିବା ଜିଆରଏସ୍ ସଂଯୁକ୍ତ ଦିଗଲଙ୍କୁ ଜିଲ୍ଲା ସଦର ମହକୁମାରେ ସୋମବାର ଗଭୀର ଶ୍ରଦ୍ଧାଞ୍ଜଳି ଦିଆଯାଇଛି ।
ଜିଲ୍ଲାର ବିଭିନ୍ନ ବ୍ଲକରୁ ବହୁ ସଂଖ୍ୟାରେ ଜିଆରଏସ୍ ଆସି ଏକ ନିରବ ଶୋଭାଯାତ୍ରାରେ ଯାଇ ଜିଲ୍ଲାପାଳଙ୍କ କାର୍ଯ୍ୟାଳୟ ସମ୍ମୁଖରେ ପହଞ୍ଚିଥିଲେ ।
ସେଠାରେ ଅନୁଷ୍ଠିତ ଶ୍ରଦ୍ଧାଞ୍ଜଳି ସଭାରେ ଜିଆରଏସମାନେ ସ୍ୱର୍ଗତ ଦିଗଲଙ୍କ ସ୍ମୃତିଚାରଣ କରି ଭାବବିହ୍ୱଳ ଶ୍ରଦ୍ଧାଞ୍ଜଳି ଅର୍ପଣ କରିଥିଲେ । କର୍ମ ପ୍ରବଣତା ଯୋଗୁ ସେ ଗର୍ଭବତୀ ଥିବା ସତ୍ତେ୍ୱ ନିର୍ବାଚନ ଭଳି ଗୁରୁତ୍ୱପୂର୍ଣ୍ଣ କାର୍ଯ୍ୟରେ ନିୟୋଜିତ ଥିଲେ ବୋଲି ସମସ୍ତେ କହିଥିଲେ ।
ଏହି ଅବସରରେ ଜିଆରଏସ ସଂଘ ପକ୍ଷରୁ ଜିଲ୍ଲାପାଳଙ୍କୁ ଏକ ସ୍ମାରକପତ୍ର ପ୍ରଦାନ କରାଯାଇ ଜିଆରଏସଙ୍କ ସାମାଜିକ ସୁରକ୍ଷା, ଅନ୍ୟାନ୍ୟ ସମସ୍ୟା ଏବଂ ଦାବି ଉପରେ ବିଚାର କରିବାକୁ ଅନୁରୋଧ କରାଯାଇଥିଲା ।
ଶ୍ରଦ୍ଧାଞ୍ଜଳି ସଭାରେ ଜିଲ୍ଲାପାଳ ଡା. ବୃନ୍ଦା ଡି, ଅତିରିକ୍ତ ଜିଲ୍ଲାପାଳ ବସନ୍ତ ସାହୁ, ପିଡି ଡିଆରଡିଏ ବିଶ୍ୱନାଥ ବାରିକ ପ୍ରମୁଖ ଶ୍ରଦ୍ଧାଞ୍ଜଳି ଅର୍ପଣ କରିଥିଲେ ।
ଫୁଲବାଣୀ, ଏପ୍ରିଲ ୧୮(ଲୋକାଲ ୱାୟାର): କନ୍ଧମାଳ ଜିଲ୍ଲାରେ ବୁଧବାର ମାଓବାଦୀଙ୍କ ଗୁଳିରେ ପ୍ରାଣ ହରାଇଥିବା ମହିଳା ଅଫିସର ସଂଯୁକ୍ତା ଦିଗଲଙ୍କ ଶେଷକୃତ୍ୟ ଗୁରୁବାର ଶୋକାକୁଳ ପରିବେଶରେ ହୋଇଥିବା ବେଳେ ତାଙ୍କ ପରିବାର ପାଇଁ ରାଜ୍ୟ ନିର୍ବାଚନ ଅଧିକାରୀ (ସିଇଓ) ୩୦ ଲକ୍ଷ ଟଙ୍କାର ଅନୁକମ୍ପାମୂଳକ ସହାୟତା ଘୋଷଣା କରିଛନ୍ତି ।
ଉଲ୍ଲେଖଯୋଗ୍ୟ, ବୁଧବାର ଅପରାହ୍ଣରେ ବୁଥ୍ ତଦାରଖ କରିବାକୁ ସେକ୍ଟର ଅଧିକାରୀ ଦାୟିତ୍ୱରେ ଥିବା ଲୁଇସିଂ ପଞ୍ଚାୟତ ନିର୍ବାହୀ ଅଧିକାରୀ ପ୍ରକାଶ ଚନ୍ଦ୍ର ଦାସଙ୍କ ନେତୃତ୍ୱରେ ଏକ ଟିମ୍ ଫିରିଙ୍ଗିଆ ବ୍ଲକ ବାରାହାଲା ଗ୍ରାମର ପୋଲିଂ ବୁଥ ଅନୁଧ୍ୟାନ ପାଇଁ ଏକ ବୋଲେରୋରେ ଯାଇଥିଲେ । ଗାଡ଼ିରେ ଡ୍ରାଇଭର, ସହକାରୀ ସେକ୍ଟର ଅଧିକାରୀ ସଂଯୁକ୍ତା ଦିଗଲ୍, ଯୋଗାଣ ସହାୟକ ସୁରେଶ ସାହୁ ଥିଲେ ।
ବାଟରେ ଗାଡ଼ିଟି କେଇ ମିଟର ଦୂରରୁ ଲ୍ୟାଣ୍ଡମାଇନ ବିସ୍ଫୋରଣରୁ ଅଳ୍ପକେ ବର୍ତ୍ତି ଯାଇଥିଲା ।
ଡ୍ରାଇଭର ଏହାପରେ ଗାଡ଼ିଟିକୁ ବୁଲାଇ ଫେରି ଆସୁଥିବା ବେଳେ ମାଓବାଦୀ ଆଖିବୁଜା ଗୁଳି ଚାଳନା କରିଥିଲେ । ଗୁଳିମାଡ଼ରେ ସଂଯୁକ୍ତାଙ୍କ ମୃତ୍ୟୁ ହୋଇଥିବା ବେଳେ ଅନ୍ୟ ମାନେ ବର୍ତ୍ତି ଯାଇଥିଲେ ।
ସଂଯୁକ୍ତାଙ୍କ ଅନ୍ତ୍ୟେଷ୍ଟି ପାଇଁ ଗତକାଲି ଫିରିଙ୍ଗିଆ ବିଡିଓ ୨୦ ହଜାର ଟଙ୍କା ଦେଇଥିବା ବେଳେ ଗୁରୁବାର ସିଇଓ ୩୦ ଲକ୍ଷ ଟଙ୍କାର ସହାୟତା ଘୋଷଣା କରିଛନ୍ତି ।
ଗୁରୁବାର ସକାଳେ ସଂଯୁକ୍ତାଙ୍କ ମୃତଦେହ ତାଙ୍କ ପରିବାରକୁ ହସ୍ତାନ୍ତର କରାଯାଇଥିଲା । ଶ୍ୱଶୁର ଘର ଗ୍ରାମ କେଲାପଲ୍ଲିରେ ଗ୍ରାମବାସୀ ସଂଯୁକ୍ତାଙ୍କ ଶେଷ ଦର୍ଶନ କରିବା ପରେ ଖ୍ରୀଷ୍ଟଧର୍ମ ଅନୁଯାୟୀ କବର ଦିଆଯାଇଥିଲା ।
ସଂଯୁକ୍ତାଙ୍କୁ ମାତ୍ର ୨୮ ବର୍ଷ । ସେ ପ୍ରାୟ ୪ ବର୍ଷ ହେଲା ଲୁଇସିଂ ପଞ୍ଚାୟତର ଜିଆରଏସ୍ ଭାବେ କାର୍ଯ୍ୟ କରୁଥିଲେ ।
ଘରେ ତାଙ୍କର ବିଧବା ମା' ଓ ଛୋଟ ଭାଇ ରହୁଥିବା ବେଳେ ୨ ବର୍ଷ ତଳେ ଜିମେନ୍ଦ୍ର ଦିଗଲଙ୍କ ସହ ତାଙ୍କର ବିବାହ ହୋଇଥିଲା । ଜିମେନ୍ଦ୍ର ଭୁବନେଶ୍ୱର ଏୟାରପୋର୍ଟରେ ଏକ ବେସରକାରୀ ସଂସ୍ଥାରେ କାର୍ଯ୍ୟ କରନ୍ତି ।
ଭୋଟ ପୂର୍ବରୁ ମାଓ ହମଲା; ମହିଳା ଅଫିସରଙ୍କୁ ଗୁଳି କଲେ, ଗାଡ଼ି ଜାଳିଲେ, ଇଭିଏମ୍ ଲୁଟିଲେ (ଅପଡେଟ)
ଫୁଲବାଣୀ, ଏପ୍ରିଲ ୧୭ (ଲୋକାଲ ୱାୟାର): ଦ୍ୱିତୀୟ ପର୍ଯ୍ୟାୟ ମତଦାନ ଗୁରୁବାର ହେବାର ଥିବା ବେଳେ ବୁଧବାର କନ୍ଧମାଳ ଜିଲ୍ଲାରେ ସଶସ୍ତ୍ର ମାଓବାଦୀମାନେ ହମଲା କରି ଜଣେ ମହିଳା ପୋଲିଂ ଅଫିସରଙ୍କୁ ଗୁଳି ମାରି ହତ୍ୟା କରିଥିବା ବେଳେ ପୋଲିଂ ପାର୍ଟିର ଏକାଧିକ ଗାଡ଼ି ଜାଳି ଇଭିଏମ୍ ଲୁଟି ନେଇଥିବା ପୁଲିସ ପ୍ରକାଶ କରିଛି ।
କନ୍ଧମାଳ ଜିଲ୍ଲାର ଗୋଚ୍ଛାପଡ଼ା ଓ ଫିରିଙ୍ଗିଆ ଥାନାଞ୍ଚଳରେ ମାଓବାଦୀ ମାତ୍ର ୪ ଘଣ୍ଟା ବ୍ୟବଧାନରେ ଏହି କାଣ୍ଡ ଘଟାଇବା ସହ ବହୁ ଲ୍ୟାଣ୍ଡମାଇନ ବିସ୍ଫୋରଣ କରିଥିବା କହିଛନ୍ତି ଏସପି ପ୍ରତୀକ ସିଂ ।
ବୁଧବାର ପୂର୍ବାହ୍ନ ୧୦ଟାରେ ଗୋଛାପଡ଼ା ଥାନା ଅନ୍ତର୍ଗତ ଫିରିଙ୍ଗିଆ ବ୍ଲକର ସୁମେରୁବନ୍ଧ ପଞ୍ଚାୟତର ମିଙ୍ଗୁନିପଦରର ୨ଟି ବୁଥ୍ ଅଭିମୁଖେ ଦୁଇଟି ଗାଡ଼ିରେ ପୋଲିଂ ପାର୍ଟି ଯାଉଥିଲେ ।
ରୁବିଲେତା ଘାଟିରେ ଲ୍ୟାଣ୍ଡମାଇନ ବିସ୍ଫୋରଣ ହୋଇଥିଲେ ମଧ୍ୟ ଗାଡ଼ି ଗୁଡ଼ିକ ବର୍ତ୍ତି ଯାଇଥିଲେ ।
ଗାଡ଼ି ଦୁଇଟି ଘାଟିରେ ଅଟକି ଥିବା ବେଳେ ୨୦ରୁ ଉର୍ଦ୍ଧ୍ୱ ମାଓବାଦୀ ପହଞ୍ଚି ସେଥିରେ ଥିବା ସମସ୍ତ କର୍ମଚାରୀଙ୍କୁ ଓହ୍ଲାଇ ଦେଇ ଗାଡ଼ି ଗୁଡ଼ିକରେ ନିଆଁ ଲଗାଇ ଦେଇଥିଲେ । ଇଭିଏମ୍ ଗୁଡ଼ିକୁ ମଧ୍ୟ ଲୁଟି ନେଇଥିଲେ । ଗୋଟିଏ ମୋଟର ସାଇକଲ ମଧ୍ୟ ଜାଳି ଦେଇଥିଲେ ।
ପୋଲିଂ କର୍ମଚାରୀମାନେ ଚାଲି ଚାଲି ୫ କିମି ଦୂର ସାଡ଼ିଙ୍ଗିଆରେ ପହଞ୍ଚିବା ପରେ ପୁଲିସ ସେମାନଙ୍କୁ ଉଦ୍ଧାର କରିଥିଲା ।
ଅପରପକ୍ଷରେ ଏହାର ମାତ୍ର ୪ ଘଣ୍ଟା ପରେ ଫିରିଙ୍ଗିଆ ବ୍ଲକ ଗୋଚ୍ଛାପଡ଼ା ଥାନା ଲୁଇସିଂ ପଞ୍ଚାୟତ ବାରାହାଲା ନିକଟରେ ପୋଲିଂ ବୁଥ୍ ଅନୁଧ୍ୟାନ କରିବାକୁ ଯାଇଥିବା ସେକ୍ଟର ଟିମର ଜଣେ ମହିଳା କର୍ମଚାରୀ ସଂଯୁକ୍ତା ଦିଗଲ (୨୮) ମାଓବାଦୀଙ୍କ ଗୁଳିରେ ପ୍ରାଣ ହରାଇଛନ୍ତି ।
ଲୁଇସିଂ ପଞ୍ଚାୟତ ଜିଆରଏସ୍ ଅଧିକାରୀ ସଂଯୁକ୍ତା ଦିଗଲ, ଯୋଗାଣ ସହାୟକ ସୁରେଶ ସାହୁ ଏକ ଗାଡ଼ିରେ ବାରାହାଲ ବୁଥ୍ ଅନୁଧ୍ୟାନ କରିବାକୁ ଯାଇଥିବା ବେଳେ ଅପରାହ୍ଣ ୨ଟା ୩୦ରେ ଏକ ପୋଲ ନିକଟରେ ଲ୍ୟାଣ୍ଡମାଇନ ବିସ୍ଫୋରଣ ହୋଇଥିଲା ।
ସୌଭାଗ୍ୟକୁ ଗାଡ଼ିଟି ବିସ୍ଫୋରଣରୁ ବର୍ତ୍ତି ଯାଇଥିଲା । ତେବେ ଡ୍ରାଇଭର ମାଓବାଦୀଙ୍କ କାଣ୍ଡ ବୁଝି ନେଇ ଗାଡ଼ି ବୁଲାଇ ପଛକୁ ଦ୍ରୁତ ଫେରି ଆସିଥିଲା । କିନ୍ତୁ ରାସ୍ତା ପାଶ୍ୱର୍ରେ ଛପି ରହିଥିବା ମାଓବାଦୀମାନେ ଆଖିବୁଜା ଗୁଳି ଚାଳନା କରିଥିଲେ ।
ଗାଡ଼ିର ମଝି ସିଟରେ ବସିଥିବା ସଂଯୁକ୍ତାଙ୍କ ମୁଣ୍ଡରେ ଗୁଳି ବାଜିବାରୁ ସେ ଗାଡ଼ି ଭିତରେ ହିଁ ଟଳି ପଡ଼ିଥିଲେ । ଡ୍ରାଇଭର ଗାଡ଼ିକୁ ସିଧା ବାଲଦାପଡ଼ା ଡାକ୍ତରଖାନାକୁ ନେଇ ଯାଇଥିଲା । ସେଠାରେ ଡାକ୍ତର ସଂଯୁକ୍ତାଙ୍କୁ ମୃତ ଘୋଷଣା କରିଥିଲେ ।
ଉଲ୍ଲେଖଯୋଗ୍ୟ, ସଂଯୁକ୍ତ ୪ ବର୍ଷ ତଳେ ଜିଆରଏସ୍ ଭାବେ ନିଯୁକ୍ତି ପାଇଥିଲେ ଏବଂ ୨ ବର୍ଷ ତଳେ ବିବାହ କରିଥିଲେ ।
ଏହି ଘଟଣା ପରେ ସଂପୃକ୍ତ ଅଞ୍ଚଳରେ ଅଧିକ ଯବାନ ପହଞ୍ଚି କମ୍ବିଂ ଅପରେସନ ତ୍ୱରାନ୍ୱିତ କରିଥିବା ବେଳେ ସୁରକ୍ଷା ଘେରରେ ଅନ୍ୟ ପୋଲିଂ ପାର୍ଟି ମାନଙ୍କୁ ବୁଥରେ ପହଞ୍ଚାଇଛନ୍ତି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
